Franskur áfrýjunardómstóll staðfesti í morgun að TUV Rheinland, sem hafði eftirlit með framleiðslu og vottun PIP brjóstafyllinga, bæri að greiða skaðabætur vegna galla í púðunum. Lögmaður íslenskra kvenna í sambærilegu máli segist vonast eftir lokaniðurstöðu innan tveggja ára.
Saga Ýrr Jónsdóttir, lögmaður þeirra íslensku kvenna taka þátt í annarri hópmálssókn gegn fyrirtækinu, segir mikilvægan áfangasigur hafa unnist.
Þetta eru jákvæð teikn þegar málið sigrast á þessu dómsstigi
Þetta verður til þess að Cour de cassation getur staðfest niðurstöðu áfrýjunardómstólsins í þessu máli og fundið TUV skaðabótaskylt með endanlegri niðurstöðu.
Nær öruggt sé að sama niðurstaða fáist í því máli en líklegt sé að TUV áfrýi málinu. Saga telur að málaferlin ein og sér eigi eftir að hafa áhrif á að eftirlitsaðilar vandi vinnubrögð sín. Læknaráð, sett saman af dómstólnum, fari nú yfir gögn í málinu sem meti skaða kvennanna og hvaða bótagreiðslur hverri beri að fá. Mikill munur geti orðið milli hæstu og lægstu bóta.
Við erum að setja af matsferli núna þar sem verið að meta konurnar áður en endanlega niðurstaða liggur fyrir. Ég bind vonir við að farið verði að greiða
bætur til íslenskra kvenna eftir svona tvö ár.
Franskur dómstóll dæmdi í morgun að fyrirtæki, sem hafði eftirlit með framleiðslu PIP brjóstafyllinga, væri skaðabótaskylt gagnvart 2.500 konum. Lögmaður íslenskra kvenna í sams konar hópmálsókn segir öruggt að dómur falli með sama hætti í máli þeirra. 